Eelnõu
										10.09.09

VIIENDA KOOSSEISU

OTSUS

Haapsalu,		25. september 2009 nr 

Loa andmine maa tasuta võõrandamiseks 
ja maa tasuta omandamiseks
(F.J. Wiedemanni tn 12 ja Endla tn 9)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.3, kohaliku omavalitsuse korralduse seaduse § 6 lg 3 p 1, § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1. Lubada Haapsalu Linnavalitsuselt teostada tasuta maa võõrandamise ja omandamise toiminguid alljärgnevate kinnistute osas:
1.1. võõrandada Haapsalu linna omandis oleva kinnistu registriosa nr 411032, katastriüksuse aadress F.J. Wiedemanni tn 12, Haapsalu koosseisust 45 m2 maad kinnistu registriosa nr 586032 (omanik AS Rektaron, katastriüksuse aadress Suur-Lossi 14) koosseisu;
1.2. omandada AS Rektaron ja Tiina Pärtel kaasomandis oleva kinnistu registriosa nr 2657532 - 2658432, katastriüksuse aadress Endla tn 5, Haapsalu koosseisust 45 m2 maad Haapsalu linna omandis oleva kinnistu registriosa nr 718232 (katastriüksuse aadressiga Endla tn 9, Haapsalu) koosseisu.

2. Haapsalu Linnavalitsusel teha vajalikud toimingud.

3. Linnavolikogu kantseleil teha otsus teatavaks kinnistu omanikele AS Rektaron (Raudtee tn 38, 90506 Haapsalu) ja Tiina Pärtel (Endla tn 5-8, 90504 Haapsalu).

4. Otsus jõustub teatavakstegemisega.

5. Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul otsuse teatavakstegemisest.

Andreas Rahuvarm
Volikogu esimees
SELETUSKIRI
Eelnõule „Volituste andmine maa tasuta võõrandamiseks ja maa tasuta omandamiseks
(F.J. Wiedemanni tn 12 ja Endla tn 9)”

AS Rektaron on esitanud linnavalitsusele taotluse omandada vastavalt linnavolikogu 31.10.2008 otsusega nr 236 kehtestatud Suur-Lossi tn 12/12a, 14, 16, Ehte tn 9, Wiedemanni tn 10, 12, Haapsalu detailplaneeringule 45 m2 Tõrukese lasteaia maad ja samas avalduses teeb AS Rektaron ettepaneku loovutada  Endla tn 5(kinnistu 476/6920 mõttelise osa omanik Tiina Pärtel on andnud nõusoleku) kinnistu koosseisust 45 m2 lasteaia Päikesejänku koosseisu.
Sisuliselt toimub maade vahetamine.
Tõrukese lasteaed ei kasuta ega vaja võõrandatavat maad. Endla tänaval omandatavat maad kasutab tegelikult lasteaed. AS Rektaron ei ole huvitatud kogu lasteaia poolt kasutatava maa (kokku 96 m2) võõrandamisest vaid nõus vahetama vajaliku 45 m2. Ülejäänud atraktsioonid lasteaed vajadusel teisaldab.

Linnavalitsus teeb ettepaneku eelnõu otsusena vastu võtta.

Martin Schwindt, aselinnapea
10.09.09